|  |  |  |
| --- | --- | --- |
| REPUBLICA MOLDOVA**CONSILIUL RAIONAL HÎNCEŞTI**MD-3400, mun. Hînceşti, str. M. Hîncu, 138tel. (269) 2-20-48, fax (269) 2-23-02,E-mail: consiliul@hincesti.md |  | РЕСПУБЛИКА МОЛДОВА**РАЙОHНЫЙ СОВЕТ ХЫНЧЕШТЬ**МД-3400, мун. Хынчешть, ул. М.Хынку, 138тел. (269) 2-20-48, факс (269) 2-23-02,E-mail: consiliul@hincesti.md |

**D E C I Z I E**

**mun. Hînceşti**

 **din \_\_\_\_ iunie 2023 nr. 02/\_\_\_**

**Cu privire la aprobarea acordului de realizare a lucrărilor**

**de construcție în unele drumuri proprietate a raionului Hîncești**

Examinând demersul Î.S. „Administrația de Stat a Drumurilor” (nr. 09-03/1113 din 01.03.2023) prin care ni se aduce la cunoștință că, în conformitate cu prevederile Legii Nr. 17/2014 *privind declararea utilității publice de interes național a lucrărilor de reabilitare, modernizare și extindere a unor drumuri naționale*, pentru drumul public național ***R33***, ***Hîncești – Lăpușna – M1***, a fost elaborat proiectul de reabilitare și identificate mijloacele bănești pentru realizarea lucrărilor de construcție, precum și că, pornind de la faptul că documentația de proiect prevede intervenții cu lucrări de construcție în drumurile publice de interes raional (L519, R33 – drumul de acces spre s. Anini; L528, R33 – drum de acces spre s. Pervomaiscoe; L527, R33 – drumul de acces spre s. Boghiceni; L530, R33 – drumul de acces spre s. Tălăești și L529, R33 – Bujor – M1) în partea de conexiune a acestora cu artera națională, ni se solicită acordul pentru executarea acestora pe terenurile proprietate a raionului Hîncești, în corespundere cu dispozițiile art. 9 alin. (1) din Legea Nr. 121/2007 privind administrarea și deetatizarea proprietății publice şi în temeiul art. 43 alin. (2) și art. 46 alin. (1) din Legea Nr. 436/2006 privind administraţia publică locală, Consiliul raional a **DECIDE**:

1. Se aprobă acordul pentru realizare de către Î.S. „Administrația de Stat a Drumurilor”, în cadrul proiectului de reabilitare a drumului public național ***R33***, ***Hîncești – Lăpușna – M1***, a lucrărilor de construcție în drumurile publice proprietate a raionului Hîncești indicate în preambul.
2. Președintele raionului, dl LEVINSCHI Iurie, va aduce, în modul stabilit, la cunoștință solicitantului actul administrativ dat.
3. Prezenta decizie intră în vigoare la data includerii în Registrul de Stat al Actelor Locale și poate fi contestată la Judecătoria Hîncești, sediul Ialoveni, în termen de 30 de zile de la data comunicării, potrivit prevederilor Codului Administrativ nr.116/2018.

**Preşedintele şedinţei: \_\_\_\_\_\_\_\_\_\_\_\_\_\_\_\_\_\_**

Contrasemnează:

**Secretarul Consiliului**

#  **Raional Hînceşti \_\_\_\_\_\_\_\_\_\_\_\_\_\_\_\_\_\_\_ Elena MORARU TOMA**

Inițiat: \_\_\_\_\_\_\_\_\_\_\_\_\_\_\_ Iurie Levinschi, Președintele raionului Hîncești

Elaborat:\_\_\_\_\_\_\_\_\_\_\_\_\_\_\_ Victor Rachiu, șeful Serviciul relații funciare și cadastru

Avizat: \_\_\_\_\_\_\_\_\_\_\_\_\_\_\_ Sergiu Pascal, specialist principal (jurist) Aparatul Preşedintelui Raionului

**NOTA INFORMATIVĂ**

**la proiectul Deciziei**

**Cu privire la aprobarea acordului de realizare a lucrărilor**

**de construcție în unele drumuri proprietate a raionului Hîncești**

|  |
| --- |
| **1. Cauzele care au condiționat elaborarea proiectului, inițiatorii şi autorii proiectului** |
| Inițiatorul proiectului de decizie este Preşedintele raionului Raionului Hîncești. Autorul proiectului de decizie este Rachiu Victor, șeful Serviciului relații funciare și cadastru. Cauza elaborării proiectului este de a permite beneficiarului drumului național R33, Hîncești – Lăpușna – M1, ***Î.S. „Administrația de Stat a Drumurilor”***, în calitate de entitate ce va implementa proiectul de construcție a drumului, să realizeze lucrările de construcție prevăzute de proiectul de execuție în drumurile publice de interes raional.  |
| **2. Modul de reglementare a problemelor abordate în proiect de cadru normativ în vigoare** |
| art. 9 alin. (1) din Legea Nr. 121/2007 privind administrarea și deetatizarea proprietății publice |
| **3. Scopul şi obiectivele proiectului** |
| Proiectul de Decizie urmărește scopul de a contribui la realizarea calitativă și la timp a lucrărilor de construcție la drumul național indicat și la cele de acces în localitățile conexe, conform documentației de proiect. |
| **4. Estimarea riscurilor legate de implementarea acestui proiect** |
| Riscuri în implementarea proiectului dat de decizie nu există. |
| **5. Modul de incorporare a proiectului în sistemul actelor normative în vigoare, actele normative care trebuie elaborate sau modificate după adoptarea proiectului** |
| Proiectul de decizie nr. \_\_ din \_\_\_, 2023, **Cu privire la aprobarea acordului de realizare a lucrărilor de construcție în unele drumuri proprietate a raionului Hîncești** nu contravine actelor normative în vigoare și nu necesită abrogarea unor acte administrative sau decizii aprobate de Consiliul Raional Hîncești. |

 Șeful Serviciului relații

 funciare și cadastru Victor Rachiu